آمریکا بیرلشمیش دؤولتلری هاوا گوجلری "مینوتمن III" آدلی قاره‌لرآراسی بالیستیک موشک سینادی.
هاوا گوج‌لری کۆره‌سل تعرض قوموتانلیغین‌دان وئریله‌ن یازی‌لی آچیقلامادا، ویومینگ ایالتین‌ده‌کی ۹۰.جی موشک دونانماسینین، واندربرگ هاوا مرکزینده مینوتمان ۳ قاره‌لرآراسی بالیستیک موشکینی سینادی.
آچیقلاما‌دا، موشکین اتم ساواش باش‌لیغی داشیمادیغی و قاره‌لرآراسی بالیستیک موشکلرین اتموسفره یئنی‌دن گیریشینی ساغلایان بیر تست آراجینین اولدوغو ایفاده ائدیلدی.
سون ایکی هفته‌ده ایکینجی گیریشیمین ائدیلدیگی بیلدیریلن آچیقلامادا،
"سیناق، آمریکانین نوکلئر داشیندیریچیلیق عنصورلارینین مدرن، ساغلام، اسنه‌ک، حاضیر اولدوغونو، ۲۱.جی عصرین تهدید‌لرینه اویغون و متفیقلره گۆونجه وئره‌جک بیر شکیلده تاسارلاندیغینی گؤستریر" دئییلدی.
مینوتمن ۳ موشکینه تاخیلی تست آراجینین مارشال آدالاری اوزرینده ۴ مین ۲۰۰ میل (۶ مین ۷۵۹ کیلومتر) اوچدوغو وورغولانان آچیقلامادا، تست "باشاریلی" اولاراق دگرلندیریلدی.
آچیقلاما‌دا، سیناغین هر هانسی بیر اؤلکه‌یه یؤنه‌لیک و یا بؤلگه‌‌سل گرگینلیگه قارشیلیق ائدیلمه‌دیگی وورغولاندی.
آمریکا هر ایل بو جور ۴ و یا ۵ سیناق ائدیر.
دیگر طرف‌دن، سیناغین قورزئی کره‌نین قیسا منزیللی بالیستیک موشک سیناقلاری ایله عینی گونده حیاتا گئچیریلدیگی دقت چکدی.
